MFC ปลื้มกองทุน MTOP1 ทะลุเป้า 5% ภายใน 3 เดือน
MFC โชว์ผลงานกองทุน MTOP1 ทะลุเป้าหมาย 5% ในเวลาไม่ถึง 3 เดือน ผู้ถือหน่วยลงทุนโกยกำไรเข้ากระเป๋าแน่น
MFC โชว์ผลงานกองทุน MTOP1 ทะลุเป้าหมาย 5% ในเวลาไม่ถึง 3 เดือน ผู้ถือหน่วยลงทุนโกยกำไรเข้ากระเป๋าแน่น
17 พ.ย. 2564

บริษัทหลักทรัพย์จัดการกองทุน เอ็มเอฟซี จำกัด (มหาชน) หรือ MFC ซึ่งเป็นบริษัทหลักทรัพย์จัดการกองทุนคุณภาพ บริหารจัดการกองทุนที่ลงทุนทั้งในและต่างประเทศ สร้างผลงานได้โดดเด่นอย่างสม่ำเสมอ ล่าสุดประสบความสำเร็จอย่างท่วมท้นจากการบริหารจัดการ กองทุน MFC Thai Opportunity Fund Series 1 (กองทุนเปิดเอ็มเอฟซี ไทย ออพพอร์ทูนิตี้ ซีรี่ส์ 1) หรือ MTOP1
โดยกองทุน MTOP1 สร้างปรากฎการผลตอบแทนโตกระจายเหนือเป้าหมาย ภายในระยะเวลาเพียง 83 วัน หรือไม่ถึง 3 เดือน จากเป้าหมายที่วางไว้คาดหวังผลตอบแทน 5% ใน 5 เดือน หากเทียบกับอัตราดอกเบี้ยเงินฝากปัจจุบันที่ผลตอบแทนอยู่ที่ประมาณ 1% ต่อปีถือว่าสูงกว่ามาก และกองทุน MTOP1 สร้างผลตอบแทนในเวลาอันรวดเร็ว ผู้ถือหน่วยลงทุนจะได้รับเงินคืนไม่ต่ำกว่า 10.50 บาทต่อหน่วยลงทุน
ด้านนายธนโชติ รุ่งสิทธิวัฒน์ กรรมการผู้จัดการ MFC เปิดเผยว่า บริษัทฯประสบความสำเร็จอย่างมากจากการบริหารกองทุนเปิดเอ็มเอฟซี ไทย ออพพอร์ทูนิตี้ ซีรี่ส์ 1 หรือ MTOP1 จากเป้าที่ตั้งไว้ 5% ในระยะเวลา 5 เดือน แต่สามารถบริหารการลงทุนจนถึงเป้าหมายก่อนกำหนด สร้างผลตอบแทนได้ในระยะเวลาเพียงครึ่งเดียวจากที่กำหนดไว้ เป็นการจับจังหวะการลงทุนที่รวดเร็วและแม่นยำสไตล์ MFC
ทั้งนี้ บริษัทฯ จึงขอประกาศเลิกกองทุนในวันที่ 18 พฤศจิกายน 2564 หลังกองทุน MTOP1 สามารถบริหารจัดการและปิดกองทุนได้ตามเป้าหมายตามที่ระบุไว้ในรายละเอียดโครงการ ทั้งนี้บริษัทจะดำเนินการสับเปลี่ยนหน่วยลงทุนทั้งหมดไปยังกองทุนเปิดเอ็มเอฟซี พันธบัตรตลาดเงิน ชนิดเพื่อการลงทุน (MMGOVMF) ซึ่งเป็นกองทุนรวมตลาดเงินที่สามารถซื้อขายได้ทุกวันทำการ โดยการสับเปลี่ยนหน่วยลงทุนดังกล่าวเป็นไปตามเงื่อนไขที่ระบุไว้ในหนังสือชี้ชวนของกองทุน